
ZÁZNAM

zo 181. 
rokovania vlády Slovenskej republiky

21. októbra 2015
Rokovanie vlády viedol predseda vlády.
Vláda na návrh predsedu vlády a podpredsedu vlády a ministra vnútra dodatočne zaradila do programu rokovania materiály uvedené v bodoch 12. až 14. tohto záznamu.

Jednotlivé body programu vláda prerokovala s týmito závermi:
 1.
Informácia o podpore aktivít mimovládnych organizácií pri humanitárnej a integračnej podpore utečencom predložených iniciátormi petície Výzva k ľudskosti (č. m.: 35775/2015)

Predložil: podpredseda vlády a minister zahraničných vecí a európskych záležitostí

Vláda po prerokovaní materiálu prijala uznesenie č. 568.
 2.
Ďalší postup vo vzťahu k dvom uzneseniam Všeobecného súdu (č. m.: 35003/2015)


Predložil: minister spravodlivosti

Vláda po prerokovaní materiálu prijala uznesenie č. 569.
 3.
Návrh na účasť delegácie Slovenskej republiky na 29. valnom zhromaždení Medzinárodnej námornej organizácie (IMO) v dňoch 23. novembra - 2. decembra 2015 v Londýne (č. m.: 34702/2015)


Predložil: minister dopravy, výstavby a regionálneho rozvoja 

Vláda po prerokovaní materiálu prijala uznesenie č. 570.
 4.
Koncepcia štátnej politiky Slovenskej republiky vo vzťahu k Slovákom žijúcim v zahraničí na obdobie rokov 2016 – 2020 (č. m.: 34084/2015)


Predložil: predseda Úradu pre Slovákov žijúcich v zahraničí

Vláda po prerokovaní materiálu prijala uznesenie č. 571.
 5.
Návrh poslanca Národnej rady Slovenskej republiky Pavla Pavlisa na vydanie zákona, ktorým sa mení a dopĺňa zákon č. 98/1987 Zb. o osobitnom príspevku baníkom v znení neskorších predpisov (tlač 1753) (č. m.: 33512/2015)

Predložil: minister hospodárstva

Vláda po prerokovaní materiálu prijala uznesenie č. 572.
 6.
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 268/2006 Z. z. o rozsahu zrážok zo mzdy pri výkone rozhodnutia v znení neskorších predpisov (č. m.: 35705/2015)


Predložil: minister spravodlivosti 

Vláda po prerokovaní materiálu prijala uznesenie č. 573.
 7.
Návrh na uzavretie Dohody o financovaní medzi Európskou investičnou bankou a Slovenskou republikou – Rámcový úver na spolufinancovanie projektov v rámci operačného programu Integrovaná infraštruktúra v programovom období 2014 – 2020 (č. m.: 35231/2015)

Predložil: podpredseda vlády a minister financií 

Vláda po prerokovaní materiálu prijala uznesenie č. 574 .
 8.
Návrh na uzavretie Dohody medzi vládou Slovenskej republiky a Prípravnou komisiou pre Organizáciu Zmluvy o všeobecnom zákaze jadrových skúšok o vzájomnej spolupráci pri výcviku a realizácii činností komisie týkajúcich sa inšpekcií na mieste (č. m.: 33452/2015)

Predložili: podpredseda vlády a minister zahraničných vecí a európskych záležitostí  a predsedníčka Úradu jadrového dozoru SR

Vláda po prerokovaní materiálu prijala uznesenie č. 575.
 9.
Návrh na získanie štatútu pozorovateľa v Tichomorskej aliancii pre Slovenskú republiku (č. m.: 35383/2015)

Predložil: podpredseda vlády a minister zahraničných vecí a európskych záležitostí

Vláda po prerokovaní materiálu prijala uznesenie č. 576.
10.
Dodatok č. 3 k plánu zahraničných stykov členov vlády, štátnych tajomníkov a predsedov ostatných ústredných orgánov štátnej správy SR na október 2015 (č. m.: 35384/2015)

Predložil: podpredseda vlády a minister zahraničných vecí a európskych záležitostí

Vláda po prerokovaní materiálu prijala uznesenie č. 577.
11.
Návrh účasti delegácie Slovenskej republiky na 27. stretnutí strán Montrealského protokolu o látkach, ktoré poškodzujú ozónovú vrstvu, konanej v Dubaji, Spojené arabské emiráty, v dňoch 1. - 5. novembra 2015 (č. m.: 35350/2015)


Predložil: minister životného prostredia 

Vláda po prerokovaní materiálu prijala uznesenie č. 578.
12.
Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jurajovi Draxlerovi, poverenému riadením Ministerstva školstva, vedy, výskumu a športu Slovenskej republiky (tlač 1792) (č. m.: 35476/2015)
Predložil: predseda vlády
Vláda po prerokovaní materiálu prijala uznesenie č. 567.
13.
Návrh na vyhlásenie obce Gabčíkovo za mesto (č. m.: 35822/2015)
Predložil: podpredseda vlády a minister vnútra
Vláda po prerokovaní materiálu prijala uznesenie č. 579.
14.
Návrh na vyhlásenie obce Turany za mesto (č. m.: 35821/2015)
Predložil: podpredseda vlády a minister vnútra
Vláda po prerokovaní materiálu prijala uznesenie č. 580.
15.
Utajovaný materiál:

 I.
Správa o stave v Európskom patentovom úrade (č. m.: V-407/2015)

Predložil: predseda Úradu priemyselného vlastníctva SR 
Vláda vzala na vedomie predložený materiál.
16.
Materiály pre informáciu:

 a)
Vyhodnotenie modernizácie, rekonštrukcií a údržby železničnej infraštruktúry za rok 2014 (č. m.: 34991/2015)

Predložil: minister dopravy, výstavby a regionálneho rozvoja 
Vláda vzala na vedomie predložený materiál.
 b)
Informácia o priebehu a výsledkoch 59. zasadnutia generálnej konferencie Medzinárodnej agentúry pre atómovú energiu vo Viedni (č. m.: 35058/2015)


Predložila: predsedníčka Úradu jadrového dozoru SR
Vláda vzala na vedomie predložený materiál.
17.
Rôzne:

Vláda vzala na vedomie informácie Hlavné trendy populačného vývoja v regiónoch SR v roku 2014 a Hlavné trendy populačného vývoja v SR v roku 2014, ktoré formou publikácií predložila predsedníčka Štatistického úradu SR.

Robert Fico   v. r.

